[bookmark: _GoBack]На основу тачке  5.  Одлуке Општинског већа општине Косјерић о покретању поступка за отуђење из јавне својине оштине Косјерић  покретних ствари  -  моторног возила марке RENAULT,  бр.410-00001/2026 од 28.04.2026.године, Комисија за споровођење поступка  за отуђење из јавне својине покретних ствари – моторнoг путничког возила,  објављује:


ЈАВНИ ПОЗИВ - ОГЛАС

за достављање понуда у поступку продаје моторног возила непосредном погодбом


Општина Косјерић позива заинтересована правна и физичка лица да доставе понуде за куповину путничког моторног возила:

1.Путничко возило марке:RENAULT модел:MEGANE SEDAN EXSPRESION  1,5 DCI, регистарских ознака UE088-SM, година производње 2009-та, број шасије VF1LMSFB541929196, број мотора  K9KG724R006024,  запремина мотора 1461, снага мотора 63, број осовина 2, маса 1280, погонско гориво: дизел, број места за седење 5, боја: бела,  

2.Возило се продаје у виђеном стању, без права на рекламацију.

3.Минимална купопродајна тј. почетна цена износи 784,80 евра (седамстоосамдесетчетири евра 80/100).

4.Право учешћа имају сва правна и физичка лица која доставе уредну понуду у складу са овим позивом. 

Писмена понуда физичких лица треба да садржи: име и презиме, пребивалише, ЈМБГ, број личне карте, број телефона, понуђену цену изражену у еврима Понуда мора бити потписана. Физичко лице уз пријаву прилаже и очитану личну карту. Ако је лице предузетник уз пријаву се прилаже оргинални извод (или оверену фотокопију) из регистра привредних субјеката или потврда да је предузетник уписан у одговарајући регистар, све не старије од 30 (тридесет) дана, као и потрврда о пореском индентификационом броју. 

Писмена понуда правних лица треба да садржи: назив и седиште правног лица, ПИБ, матични број, потпис овлашћеног лица оверен печатом, број телефона, име и презиме особе за контакт и понуђену цену . Правно лице уз пријаву прилаже оргинални извод (или оверену фотокпшоки)  из регистра привредних субјеката надлежног органа са податцима за то правно лице, не старије од 30 (тридесет) дана и потврду о пореском идентификационом броју. Копију уговора о отварању и вођењу рачуна код пословне банке код које има рачун и картон депонованих пописа. Уз пријаву потребно је доставити очитану личну карту овлашћеног лица у правном лицу. 

Понуда у којој цена није наведена у еврима, или је дата описно, неће се разматрати.

5.Понуде се достављају у затвореној коверти са назнаком:

а) На предњој страни:
  Адреса: Општина Косјерић, Олге Грбић бр.10, Косјерић 31260, - Комисија за споровођење поступка отуђења моторног путничког возила - „Понуда за куповину возила RENAULT MEGANE непосредном погодбом – не отварати“.

 б). На задњој страни:
   -име и презиме / назив и адреса понуђача и контакт телефон.


6.Рок за достављање понуда је 8 дана од дана објављивања овог позива. 

Благовременим ће се сматрати све пријаве које буду стигле на писарницу  општинске управе до 15 сати, дана 15.10.2026. године.

Дан предаје на пошти, сматра се као дан предаје на писарници општинске управе , под условом да пошиљка стигне у Општинску управу до дана 15.10.2026.године до 15 часова.


7.Уколико пристигне више понуда, уговор ће бити закључен са понуђачем који понуди највишу цену.

У случају да два или више понуђача понуде исту цену, предност има понуђач који је раније предао понуду.

8.Са изабраним понуђачем Уговор о купопродаји закључује се у року од 5 (пет) дана од дана пријема позива за закључење уговора. Купљено возило купац је дужан да исплати у целости пре прузимања возила у року од 5 дана од дана потписивања куппородајниг уговора.  У случају да купац не исплати уговорену цену у уговореном  року, сматраће се да је одустао од куповине и уговор ће се закључити са следећим најповољнијим понуђачем. 

9.Трошкови транспорта покретне ствари, као и други трошкови који проистекну из реализације уговора, падају на терет купца.

10.Заинтересовани понуђачи могу погледати путничко возило сваким  радним даном до истека рока за подношење пријаве, од 10 до 14 часова, уз претходно заказивање на број телефона 060/82-56 -362.

11.Општина Косјерић задржава право да не прихвати ниједну понуду.

12.Оглас ће бити објављен на огласној табли Општине и интернет страници Општине Косјерић. и локалној „Радио станици 106“.



Број:410-00001/2026
У Косјерићу, дана 07.10.2026.године



Комисија за отуђење из јавне својине покретних ствари  - моторног путничког возила

